Σέρβου Αρκαδίας

Του ΣέρβουΣέρβου Αρκαδίας, επίσης γνωστό ως Σέρβος, είναι ορεινό χωριό πολύ κοντά στον Αρτοζήνο ή «φαλακρό» βουνό, της δημοτικής ενότητας Ηραίας του Δήμου Γορτυνίας Αρκαδίας. Είναι χτισμένο στις πλαγιές του Μαινάλου και αποτελεί έναν από τους ορεινότερους οικισμούς της Αρκαδίας. Το υψόμετρο στην πλατεία του χωριού είναι 1.046 μέτραΕλληνική Στατιστική Αρχή - Απογραφή πληθυσμού-κατοικιών, 18 Μαρτίου 2001 , σελ. 355, στο e-demography.gr, ενώ η ονομασία του χωριού οφείλεται στην πρώτη εποίκηση της περιοχής από Σλάβους. Το χωριό έχει παλαιά παραδοσιακά πετρόκτιστα σπίτια χτισμένα αμφιθεατρικά στην πλαγιά του βουνού. Του Σέρβου απέχει 15 χιλιόμετρα από τη Δημητσάνα και 60 χιλιόμετρα από την Τρίπολη.

 Γενικά στοιχεία 
Σύμφωνα με την απογραφή του 2011 ο οικισμός είχε 101 μόνιμους κατοίκους«ΦΕΚ αποτελεσμάτων ΜΟΝΙΜΟΥ πληθυσμού», σελ. 10743 (σελ. 269 του pdf) ενώ ο αριθμός του πληθυσμού στην απογραφή του 2001 ήταν 299 μόνιμοι κάτοικοι. Ο πληθυσμός του χωριού παλιότερα ασχολείτο κατεξοχήν με την κτηνοτροφία και λιγότερο με τη γεωργία. Αργότερα πολλοί κάτοικοι ασχολήθηκαν με τις κατασκευές ως κτίστες, όπου και διέπρεψαν, καθώς και με το εμπόριο. Αργότερα τα παιδιά των κτιστών στράφηκαν προς τις τέχνες, τις επιστήμες και το εμπόριο. 

Στην είσοδο του χωριού βρίσκεται η βρύση Σουλινάρι και η εκκλησία της Αγίας Παρασκευής που χτίστηκε το 1877. Δίπλα της είναι το λεγόμενο του παπά το λιθάρι. Σύμφωνα με την παράδοση, όταν ο τοπικός Τούρκος αγάς επιχείρησε να εισβάλει με το άλογό του μέσα στην εκκλησία, ο παπάς προσευχήθηκε πάνω από την πέτρα και το άλογο έριξε τον αγά κάτω. Το χωριό έχει, ιδιαίτερα από την πλατεία, εξαιρετική θέα στη γύρω περιοχή, με εκτεταμένο ορίζοντα. Διακρίνονται τα γειτονικά χωριά Λυκούρεσης και Ψάρι, όπως και η Ανδρίτσαινα στα νότια. Στο βάθος, προς την Ηλεία, η θάλασσα.

 Ιστορικό πληθυσμού 
 Έτος  Πληθυσμός 2001  142 2011  108

 Εκκλησίες Σέρβου 
Ξεχωρίζει η πετρόκτιστη εκκλησία της Ζωοδόχου Πηγής (1872) στο πάνω χωριό με χαρακτηριστικό οκταγωνικό τρούλο, όμορφο τέμπλο και περίτεχνο πέτρινο μωσαϊκό. Όμορφη εκκλησία είναι επίσης ο πολύ νεότερος μητροπολιτικός ναός της Παναγίας, στην πλατεία του χωριού, με το επιβλητικό πέτρινο καμπαναριό. Αξιοθαύμαστος είναι και ο ναός Αγίας Παρασκευής με την Τρανή Βρύση σε πολύ ωραίο σημείο. Ο Άγιος Αθανάσιος επίσης είναι ένα ξωκκλήσι λίγο πιο έξω από το χωριό στον δρόμο προς τον Λυκούρεση. Ένα ακόμα όμορφο ξωκκλήσι είναι του Αγίου Ανδρέα, λίγο πιο πάνω από το χωριό, σε σημείο με θέα.

 Παραπομπές 

Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου